Etoloakarnanía

Periferieininga Etoloakarnanía (gresk Περιφερειακή ενότητα Αιτωλοακαρνανία, Periferiakí enótita Etoloakarnanías) er ei periferieining i Hellas i periferien Vest-Hellas. Hovudstaden i periferieininga er Mesolóngi av historiske årsaker, men den største byen og det økonomiske senteret er Agrínio. Tilgrensande periferieiningar er Árta i nord, Evrytanía i nordaust, Fokída i søraust og Fthiótida i aust. Området er i dag òg forbunde til Préveza med tunnel under munningen av Amvrakiabukta (Ártabukta) og til Akhaía og Peloponneshalvøya via Río-Andírio-brua.

 Geografi 
Den lengste elva er Akhelóos, som renn gjennom ein frodig dal. Den nest lengste elva er Évinos. Andre elvar er Ermítsa, Ínakhos og Mórnos. Av fjell finn ein Panetolikó i nordaust, Akarnanikó og Váltos i nordaust, Makrynóros heilt i nord, Nafpaktíafjella i søraust, Arákynthos og Krávara i sør og Lidoríki.

Av innsjøar finn ein Lysimakhíasjøen, Ozeróssjøen og Trikhonídasjøen. Reservoaret Kremastá har vore den største kunstige innsjøen i Hellas sidan 1970.

 Historie 
Området vart ein del av Hellas under den greske sjølvstendekrigen i 1821. I hundreåra før dette var det okkupert av Det osmanske riket. I starten inkluderte prefekturet òg Evrytanía, før det vart skild ut til eit eige prefektur.

 Administrativ inndeling 

Tidlegare var Etoloakarnanía eit prefektur. Frå 2011 er periferieininga delt inn i sju kommunar.

 Periferieining  Kommune  Tidlegarekommune  Postnummer Etoloakarnanía  Áktio-Vónitsa  Anaktório    Medeónas    Páleros   Amfilokhía  Amfilokhía    Ínakhos    Menídi   Xirómero  Astakós    Alyzía    Fytíes   Mesolóngi  Mesolóngi  301 00   Etolikó    Iniádes   Agrínio  Agrínio  302 00   Angelókastro    Arákynthos    Thestiís    Makrynía    Neápoli    Panetolikó    Parakambýlia    Paravóla    Strátos   Thérmo  Thérmo   Navpaktía  Návpaktos    Andírio    Apodotía    Plátanos    Pylíni    Khálkia 

Byar og tettstader
Dei største byane og tettstadene i periferieininga er:
 Tettstad  Kommune  Folketal 2011Folketeljing 2011, revidert  Folketal 2021Folketeljing 2021 Agrínio  Agrínio  46 899  48 924 Návpaktos  Navpaktía  13 415  12 950 Mesolóngi  Mesolóngi  12 785  12 444 Ájos Konstandínos  Agrínio  6 534  6 194 Vónitsa  Áktio-Vónitsa  4 703  4 052 Amfilokhía  Amfilokhía  3 827  3 791 Etolikó  Mesolóngi  4 012  3 783 Neokhóri  Mesolóngi  2 827  2 611 Astakós  Xirómero  2 696  2 608 Kenoúrjo  Agrínio  2 790  2 596 Panetólio  Agrínio  2 935  2 560 Katokhí  Mesolóngi  2 829  2 514 Páleros  Áktio-Vónitsa  2 664  1 993 Lepenoú  Agrínio  2 090  1 725 Thérmo  Thérmo  1 718  1 595 Katoúna  Áktio-Vónitsa  1 677  1 536 Dokími  Agrínio  1 664  1 476 Evinokhóri  Mesolóngi  1 651  1 451 Triandéika  Agrínio  1 484  1 388 Matarága  Agrínio  1 344  1 283 Neápoli  Agrínio  1 442  1 266 Megáli Khóra  Agrínio  1 408  1 238 Monastiráki  Áktio-Vónitsa  1 311  1 179 Lyjás  Navpaktía  1 161  1 063 Fytíes  Xirómero  1 210  1 047 Andírio  Navpaktía  1 018  1 044 Angelókastro  Agrínio  1 220  1 010 Kríkellos  Amfilokhía  1 077  1 000 Paravóla  Agrínio  1 118  961

 Referansar 

 Kjelde 

Etoloakarnania

Etoloakarnania
Etoloakarnania